Tweelingbroers trou met tweelingsussiesZheng Dashuang en sy broer Zheng Xiaoshuang met hul bruide, Liang Jing en Liang Qing Gaste moes behoorlik kophou tydens dié dubbeltroue in China. Die 26-jarige identiese tweelingbroers Zheng Dashuang en Zheng Xiaoshuang het op dieselfde dag met die 23-jarige tweeling Liang Jing en Liang Qing getrou. Die paartjies het boonop besluit om eenderse klere aan te trek. Die mans het elkeen ŉ swart pak met wit hemde, rooi strikdasse en swart pette gedra, en die vroue het eenderse trourokke van kant gedra. Hulle haarstyle was boonop ook soortgelyk met rooi lipstiffie om by hul onderskeie gades se strikdasse te pas. Die families het mekaar 10 jaar gelede ontmoet en na bewering het die ma’s dadelik begin beplan aan dié dubbeltroue. Die egpare het op 3 Desember in Daqing, Heilongjiang trou aan mekaar beloof. Alhoewel dit seldsaam is, vind kwaternêre troues wel plaas. Dit beteken alhoewel die egpaar se kinders mekaar se neefs en niggies is, sal hul DNS soortgelyk wees aan dié van biologiese broers en susters.